John Cotton
Store norske leksikon,Religion og filosofi,Religioner og livssyn,Kristendom,Kristendommens historie
John Cotton var en engelsk-amerikansk prest. Han studerte i Cambridge og ble sterkt influert av puritanismen. Fra 1612 var han prest i Boston, Lincolnshire, og ble en av de mest sentrale puritanske predikantene. Han emigrerte fra Boston i England til Boston i Massachusetts i 1633, der han ble en autoritativ leder, blant annet i kampen mot fritenkeren Roger Williams.
Cotton stod for en steng og konservativ puritanisme. Blant annet mente han at politiske rettigheter skulle gjøres avhengig av religiøs konformitet (se teokrati). Gjennom sitt teologiske forfatterskap øvde han stor innflytelse. Ikke minst gjaldt det hans katekisme fra 1646, Milk for Babes drawn out of the Breasts of both Testaments. Les mer i Store norske leksikon kristendommens historie kristendom teologi dogmatikk